wickkiey/tamil-wikipedia-markdown huggingface dataset:
# புனே நாக்பூர் கரீப்ரத் விரைவுவண்டி

**புனே நாக்பூர் கரீப்ரத் விரைவுவண்டி** (*Pune–Nagpur Garib Rath Express*), இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது நாக்பூர் சந்திப்புக்கும், புனே சந்திப்புக்கும் இடையே இயக்கப்படுகிறது.  

## வழித்தடம்
| எண் | நிலையத்தின் குறியீடு | நிலையத்தின் பெயர் | தொலைவு (கிமீ) |  |
| --- | --- | --- | --- | --- |
| 1 | PUNE | புனே | 0 |  |
| 2 | DD | தவுண்டு | 76 |  |
| 3 | ANG | அகமதுநகர் | 160 |  |
| 4 | MMR | மன்மாட் | 313 |  |
| 5 | BSL | புசாவள் | 497 |  |
| 6 | AK | அகோலா | 637 |  |
| 7 | BD | பட்னேரா | 716 |  |
| 8 | WR | வர்தா | 811 |  |
| 9 | NGP | நாக்பூர் | 890 | } |
# பஸ்சிம் விரைவுவண்டி


**பஸ்சிம் விரைவுவண்டி** (*Paschim Superfast Express*), இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது மும்பையின் பாந்திராவுக்கும் அமிர்தசரசுக்கும் இடையே இயக்கப்படுகிறது.  

## வழித்தடம்
| நிலையத்தின் குறியீடு | நிலையத்தின் பெயர் | **12925 - பாந்திரா முனையம் - அம்ரித்சர்** | கிளம்பும் இடத்திலிருந்து தொலைவு (கி.மீ) | நாள் | **12926 - அம்ரித்சர் முதல் பாந்திரா முனையம் வரை** | கிளம்பும் இடத்திலிருந்து தொலைவு (கி.மீ) | நாள் |  |  |  |
| --- | --- | --- | --- | --- | --- | --- | --- | --- | --- | --- |
| BDTS | பாந்திரா முனையம் | **-** | **11:35** | 0 | 1 | **14:45** | **-** | 1821 | 2 |  |
| BRC | வடோதரா சந்திப்பு | 17:30 | 17:40 | 381 | 1 | 08:15 | 08:25 | 1440 | 2 |  |
| RTM | ரத்லம் சந்திப்பு | 21:40 | 22:00 | 642 | 1 | 04:00 | 04:20 | 1179 | 2 |  |
| KOTA | கோட்டா சந்திப்பு | 02:05 | 02:15 | 909 | 2 | 23:35 | 23:45 | 913 | 1 |  |
| GGC | கங்காபூர் நகரம் | 04:40 | 04:42 | 1081 | 2 | 21:15 | 21:17 | 741 | 1 |  |
| NDLS | புது தில்லி | 10:40 | 11:05 | 1373 | 2 | 16:25 | 16:50 | 448 | 1 |  |
| UMB | அம்பாலா பாளையம் சந்திப்பு | 14:40 | 14:55 | 1572 | 2 | 12:35 | 13:05 | 250 | 1 |  |
| ASR | அமிர்தசரஸ் | **19:20** | **-** | 1821 | 2 | **-** | **08:10** | 0 | 1 | } |
# மும்பை ராஜதானி விரைவுவண்டி


## வழித்தடம்
| நிலையத்தின் குறியீடு | நிலையத்தின் பெயர் | **12951** | தொலைவு (கி.மீ) | நாள் | **12952** | தொலைவு (கி.மீ) | நாள் |  |  |  |
| --- | --- | --- | --- | --- | --- | --- | --- | --- | --- | --- |
| BCT | மும்பை சென்ட்ரல் | **-** | **16:35** | 0 | 1 | **08:35** | **-** | 1384 | 2 |  |
| BVI | போரிவலி | 17:06 | 17:08 | 29.7 | 1 | 07:51 | 07:53 | 1356 | 2 |  |
| ST | சூரத் | 19:37 | 19:42 | 263 | 1 | 05:13 | 05:18 | 1121 | 2 |  |
| BRC | வடோதரா சந்திப்பு | 21:07 | 21:17 | 393 | 1 | 03:31 | 03:41 | 991 | 2 |  |
| RTM | ரத்லம் சந்திப்பு | 00:37 | 00:40 | 652 | 2 | 00:02 | 00:05 | 732 | 2 |  |
| KOTA | கோட்டா சந்திப்பு | 03:20 | 03:25 | 918 | 2 | 21:00 | 21:05 | 466 | 1 |  |
| NDLS | புது தில்லி | **08:35** | **-** | 1384 | 2 | **-** | **16:25** | 0 | 1 | } |
# வடோதரா விரைவுவண்டி

**வடோத்ரா எக்ஸ்பிரஸ்** என்னும் வண்டியை இந்திய ரயில்வேயின் மேற்கு ரயில்வே பிரிவு இயக்குகிறது.  

## வழித்தடம்
| நிலையத்தின் குறியீடு | நிலையத்தின் பெயர் | **12927 - மும்பை சென்ட்ரல் முதல் வடோதரா வரை ** | தொலைவு | நாள் | **12928 - வடோதரா முதல் மும்பை சென்ட்ரல் வரை** | தொலைவு | நாள் |  |  |  |
| --- | --- | --- | --- | --- | --- | --- | --- | --- | --- | --- |
| BCT | மும்பை மத்திய தொடருந்து நிலையம் | **-** | **23:40** | 0 | 1 | **04:50** | **-** | 392 | 2 |  |
| DDR | தாதர் | நிறுத்தப்படுவதில்லை | நிறுத்தப்படுவதில்லை | 6 | 1 | 04:19 | 04:21 | 386 | 2 |  |
| BVI | போரிவலி | 00:14 | 00:16 | 30 | 2 | 03:44 | 03:46 | 362 | 2 |  |
| ST | சூரத்து | 04:03 | 04:05 | 263 | 2 | 00:25 | 00:27 | 129 | 2 |  |
| BH | பரூச் | 04:51 | 04:53 | 322 | 2 | 23:26 | 23:28 | 71 | 1 |  |
| VS | விஸ்வாமித்ரி | 05:36 | 05:38 | 389 | 2 | நிறுத்தப்படுவதில்லை | நிறுத்தப்படுவதில்லை | 1 |  |  |
| BRC | வடோதரா | **05:55** | **-** | 392 | 2 | **-** | **22:30** | 0 | 1 | } |
# மார்வாடிகள்



**மார்வாடி** அல்லது **மார்வாரி** மக்கள், இந்தியாவின் இராஜஸ்தான் மாநிலத்தின் மேற்கில் அமைந்த மார்வார் பிரதேசம் பகுதியைச் சேர்ந்த இன மக்கள் ஆவர். இவர்களது மொழி மார்வாரி மொழி ஆகும். மார்வாரி மொழி இராஜஸ்தானி மொழியோடு நெருங்கிய தொடர்புடையது. இது இந்திய ஆரிய மொழிகளில் மேற்குப் பகுதியைச் சேர்ந்த மொழியாகும்.  

## வணிக வெற்றிகள்
வறண்ட பாலைவனப் பகுதியைச் சேர்ந்த மார்வாடிகள் வளங்களை சிக்கனமாகத் சேமித்து வாழத்தெரிந்த சமூகம். வணிகத்தில் அதீத ஈடுபாடு கொண்ட மார்வாடிகள் பத்தொன்பதாம் நூற்றாண்டில் மெல்ல மெல்ல பஞ்சாப், உத்தரப் பிரதேசம், வங்காளம், மத்தியப் பிரதேசம், மகாராஷ்டிரா என பரந்து விரிந்து, முதலாம் உலகப் போரின்போது கிட்டத்தட்ட வடக்கு இந்தியா முழுவதும் வணிக உலகில் விஸ்வரூபம் எடுத்தவர்கள்.
# ரன்மசு உயன


**ரன்மசு உயன** (*Ranmasu Uyana*, ) இலங்கையின் பண்டைக்காலத் தலைநகரான அனுராதபுரத்தில் இருந்த ஒரு பூங்கா ஆகும். *பொன்மீன் பூங்கா* எனப் பொருள்படும், 40 ஏக்கர் பரப்பளவில் அமைந்த இந்தப் பூங்கா இலங்கையின் கிறித்துவுக்கு முந்தியகால பூங்கா அமைப்புக் கலைக்கான சிறந்த எடுத்துக்காட்டாகத் திகழ்கிறது. வெஸ்ஸகிரிய என்னும் இடத்தில் காணப்பட்ட கல்வெட்டு ஒன்றின்படி இந்தப் பூங்காவுக்கான நீர் திஸ்ஸவாவியில் இருந்து கொண்டுவரப்பட்டு, பின்னர் இசுருமுனிய விகாரையைச் சுற்றியுள்ள நெல் வயல்களுக்கு நீர்பாய்ச்சப் பயன்படுத்தப்பட்டதாக அறியவருகின்றது.  

இங்கே பாறையொன்றில் செதுக்கப்பட்ட ஆறு அடி விட்டம் கொண்ட பெரிய வட்டவடிவமான வரைபடம் ஒன்று காணப்படுகிறது. இது *சக்வல சக்ரய* அல்லது *பாவச் சக்கரம்* என அழைக்கப்படுகிறது. இது மனிதர்கள், வெளியுலகவாசிகளுடன் தொடர்புகொள்வதற்கான விண்ணகவாயில் (stargate) போன்றதொரு அமைப்பு என்ற கருத்தைச் சிலர் முன்வைத்தனர். ஆனாலும், தொல்லியல் ஆய்வாளர்கள் இதை முற்றிலுமாக மறுத்து இது ஒரு தொடக்ககால நிலப்படமாக இருக்கலாம் எனக் கருதுகின்றனர்.
# புள்ளலூர்ப் போர்



**புள்ளலூர்ப் போர்** (*Battle of Pullalur*) 618-19 ஆண்டுகளில் பல்லவ மன்னன் முதலாம் மகேந்திரவர்மனுக்கும் சாளுக்கிய அரசன் இரண்டாம் புலிகேசிக்கும் இடையில் காஞ்சிபுரத்தில் இருந்து பத்துக்கல் (15 கி.மீ.) தொலைவில், அரக்கோணம் சாலையில் திருமால்பூரில் இருந்து சுமார் 3 கி.மீ. தொலைவிலுள்ள *புள்ளலூர்* அல்லது *பொள்ளிலூர்* என்னும் இடத்தில் நடந்த போராகும். மகேந்திரவர்மன் ஆட்சியில் இரண்டாம் புலிகேசி பல்லவ நாட்டின் மேல் படை எடுத்து வந்து அதன் வடபகுதியாகிய ஆந்திர பகுதிகளைக் கைப்பற்றிக் கொண்டான். மேலும், பல்லவத் தலைநகரமான காஞ்சிபுரத்தின் மேல் புலிகேசி படையெடுத்து வந்தான். மகேந்திரவர்மன் புள்ளலூர் என்னும் இடத்தில் எதிர்த்துப் போர்செய்து அவனையும், கங்கமன்னன் துர்வீநீதனையும் முறியடித்தான். இந்தப் போரில் இளவரசனாகிய நரசிம்மவர்மனும் போர் செய்திருக்கக்கூடும்.  

இப்போரில் சாளுக்கிய மன்னன் இரண்டாம் புலிகேசி தோற்கடிக்கப்பட்டு தான் இழந்த பல்லவ பேரரசின் வடபகுதியை மகேந்திரவர்மன் மீட்டான். ‘புள்ளலூரில் மகேந்திரன் தன் பகைவர்களை அழித்தான்’ என்று இரண்டாம் நந்திவர்ம பல்லவனது காசக்குடி பட்டயம் கூறுகிறது.  
## காரணங்கள்
பல்லவர்கள் ஆறாம் நூற்றாண்டில் தென்னிந்தியாவின் முதன்மையான அதிகார மையமாக விளங்கி வந்தனர். இவர்களின் நட்பு நாடாக இருந்த விஷ்ணுகுண்ட இராச்சியத்தை சாளுக்கியப் பேரரசை விரைவாக விரிவாக்கும் நோக்குடன் இரண்டாம் புலிகேசி கவர்ந்தான். இதனால் சினமுற்ற பல்லவர்களுக்கும் சாளுக்கியர்களுக்கும் தொடர்ந்து பல போர்கள் மூண்டன.  
## நிகழ்வுகள்
617–18இல் இரண்டாம் புலிகேசி வேங்கி மீது படையெடுத்து அதனைக் கைப்பறினான். வேங்கியின் வெற்றியைத் தொடர்ந்து தென்முகமாக பயணித்து பல்லவர்களை காஞ்சியுடன் மட்டுப்படுத்தினான். முதலாம் மகேந்திரவர்ம பல்லவன் புலிக்கேசியைகாஞ்சியிலிருந்து ஒன்பதுக் கல் தொலைவிலிருந்த புள்ளலூர் என்னுமிடத்தில் எதிர்கொண்டான்.}}  

காசக்குடி பட்டயம் கூறுவது:  

இந்தப் பட்டயத்தில் மகேந்திரனின் எதிரிகள் யார் என்று குறிப்பிடப்படவில்லை; அதனால் சில வரலாற்றாளர்கள் இதனை பல்லவர்கள் சாளுக்கியர்களை வெற்றி கொண்டதாக கருதுகின்றனர். இருப்பினும், பல்லவர்கள் வெற்றியடைந்திருக்க இயலாது என மற்றவர்கள் கருதிகின்றனர்; சாளுக்கியர்கள் தெற்கே சென்று சேர, சோழ, பாண்டியர்களை வெற்றிக் கொண்டதற்கான சான்றுகள் கிடைத்துள்ளன.  
## பின்னதாக
புள்ளலூர் வெற்றியைத் தொடர்ந்து புலிக்கேசி காஞ்சியைத் தாக்கினான். ஆனால் பல்லவத் தலைநகரின் கோட்டையைத் தகர்க்க இயலவில்லை. பின்னர் தெற்கு நோக்கிச் சென்று தமிழ்நாட்டின் வடக்கு, நடுப் பகுதிகளை சூறையாடி காவிரி ஆறு வரை சென்றான். சேர, சோழ,பாண்டிய மன்னர்களின் அடிபணிதலைத் தொடர்ந்து வாதாபி திரும்பினான்.  
## வரலாற்றில்
புள்ளலூர், பின்னர் பொள்ளிலூர், என்ற இந்தச் சிற்றூரில் மூன்று வரலாற்றுச் சிறப்புமிக்க போர்கள் நடைபெற்றுள்ளன: 611-12இல் பல்லவர்களும் சாளுக்கியர்களும் மோதிய இதே இடத்தில் கிட்டத்தட்ட ஆயிரம் ஆண்டுகளுக்குப் பின்னர் ஐதர் அலிக்கும் பிரித்தானியக் கிழக்கிந்திய நிறுவனத்திற்கும் இடையே இரண்டாவது ஆங்கிலேய மைசூர் போரின் 1780, 1781 *பொள்ளிலூர் போர்கள்* நடந்தேறின.
# வெண் கொக்கு



**வெண் கொக்கு** (intermediate egret, median egret, smaller egret, yellow-billed egret ) என்பது ஒரு நடுத்தர அளவுள்ள கொக்கு ஆகும். இப்பறவைகள் கிழக்கு ஆப்ரிக்கா, இந்தியத் துணைக் கண்டம், தென்கிழக்கு ஆசியா, ஆஸ்திரேலியா போன்ற இடங்களில் காணப்படுகிறது.  

## விளக்கம்
இக்கொக்குகள் பெருங் கொக்குகள் மற்றும் சிறிய வெள்ளை கொக்குகளுக்கு இடையிலான அளவில் இருக்கும். இப்பறவை உண்ணிக்கொக்கு அளவை ஒத்து இருக்கும். இப்பறவையின் நீளம் 105-115 செ.மீ (41-45 இன்ச்), சிறகுகள் விரிந்த நிலையில் 56-72 செமீ (22-28 இன்ச்) அளவிலும் எடை 400 கிராம் (14 அவுன்ஸ்) ஆகும். இப்றவையின் இறகுகள் பொதுவாக வெள்ளை நிறத்தில் காணப்படும்.  

## மேற்கோள்
# வெஸ்ஸகிரிய



**வெஸ்ஸகிரிய** அல்லது **வெஸ்ஸகிரி** எனப்படுவது இலங்கையின் பண்டைக்காலத் தலைநகரமான அனுராதபுரத்தின் அழிபாடுகளின் ஒரு பகுதியாக உள்ள ஒரு பழங்காலக் காட்டுத் துறவிமடம் ஆகும். இது இசுருமுனியவுக்குத் தெற்கே அரை மைல் தொலைவில் மலைப்பகுதியில் அமைந்துள்ளது. தேவநம்பிய தீசன் (கிமு 3ம் நூ.ஆவின் நடுப்பகுதி) என்னும் மன்னன் காலத்தில் உருவான இது, பின்னர் காசியப்ப மன்னன் (கிபி 473-491) காலத்தில் ஐந்நூறு புத்த துறவிகளுக்கான இருப்பிட வசதிகளைக் கொண்டதாக விரிவாக்கப்பட்டது.  

வெஸ்ஸகிரித் துறவிகள், அயலில் காணப்படும் பொருட்களைக் கொண்டு அமைக்கப்பட்ட பாறைகளாலான இருப்பிடங்களில் வாழ்ந்தனர். இவ்வாழிடங்கள் மரம் போன்ற அழியக்கூடிய பொருட்களைப் பயன்படுத்தி முடிப்புச் செய்யப்பட்டிருந்தன. இன்று இப்பகுதிக்குச் செல்பவர்கள் எஞ்சியுள்ள பாறைகள் சிலவற்றையே பார்க்க முடியும். அழியக்கூடிய பொருட்கள் அழிந்துவிட, எஞ்சியிருந்த பாறைகளிற் பெரும்பகுதியை பிற்காலத்தில் வேறு தேவைகளுக்காக எடுத்துச்சென்றுவிட்டனர்.  

பாறைகளின் மேற்பகுதியில் இவ்விருப்பிடங்களைத் தானமாக வழங்கியவர்களின் பெயர்கள் பிராமி எழுத்துக்களில் எழுதப்பட்டுள்ளன.
# வந்தவாசிப் போர்



**வந்தவாசிப் போர்** 1760 ஆம் ஆண்டு திருவண்ணாமலை மாவட்டத்தில் உள்ள வந்தவாசி ஊரில் இருக்கும் வந்தவாசி கோட்டையை கைப்பற்ற நடந்த போராகும். ஆங்கிலத் தளபதி அயர் கூட் தலைமையிலான படை பிரெஞ்சுச் தளபதி தாமஸ் ஆர்தர் லாலி தலைமையிலான படையைத் தோற்கடித்தது. இந்தியாவில் பிரெஞ்சுக்காரர்கள் வீழ்ச்சியடைந்தனர். இந்த வெற்றி இங்கிலாந்து நாட்டின் மாபெரும் வெற்றிக்கு வழி வகுத்தது. 22.1.1760 அன்று இங்கு நடைபெற்ற போரில், ஆங்கிலேய படைகள் வென்றதன் தொடர்ச்சியாகவே, இந்தியாவை 187 ஆண்டுகள் ஆங்கிலேயர்கள் ஆட்சி செய்யும் நிலை உருவானது.  

இப்போரைக் குறித்த "வந்தவாசி போர்-250' என்னும் நூல் வெளியீட்டு விழா 2011 ஆம் ஆண்டு நடைபெற்றது.
# திம்புலாகலை ரஜ மகா விகாரை


**திம்புலாகலை ரஜ மகா விகாரை** இலங்கையின் பண்டைத் தலைநகரங்களுள் ஒன்றான பொலநறுவைக்கு தென்கிழக்கே 16 கிலோமீட்டர் தொலைவில் அமைந்துள்ளது. திம்புலாகலை மலைத்தொடர் பாறைகளைக் குடைந்து அமைக்கப்பட்ட பல குகைகளைக் கொண்டுள்ளது. இங்குள்ள பாறைகளில் பல பிராமிக் கல்வெட்டுக்களும் காணப்படுகின்றன. மத்திய காலத்தைச் சேர்ந்த இங்குள்ள துறவி வாழிடங்களும், மிகப்பழங்காலத்தைச் சேர்ந்த புனித இருப்பிடங்களும் சில பெறுமதியான சுவரோவியப் பகுதிகளைக் கொண்டுள்ளன. பொலநறுவை இராச்சியக் காலத்துக்குப் பின்னர் கைவிடப்பட்ட இந்தப் பௌத்த துறவிமடம், கித்தலாகம் சிறீ சீலங்கார தேரரின் முயற்சிகளால் 1950களில் திருத்தியமைக்கப்பட்டது. இவர் 1995ல் இறக்கும்வரை இவ்விகாரையின் தலைமைக் குருவாக இருந்தார்.
# திருகோணமலை மறைமாவட்டம்


**திருகோணமலை மறைமாவட்டம்** (*Diocese of Trincomalee*, ) இலங்கையின் கிழக்கேயுள்ள ஒரு உரோம கத்தோலிக்க மறைமாவட்டம் ஆகும். இதன் தற்போதைய ஆயர் நோயெல் இம்மானுவேல் ஆண்டகை ஆவார்.  

## வரலாறு
திருகோணமலை மறைமாவட்டம் கொழும்பு உயர்மறைமாவட்டம், மற்றும் யாழ்ப்பாண மறைமாவட்டம் ஆகியவற்றின் ஒரு பகுதியாக 1893 ஆகத்து 25 இல் நிறுவப்பட்டது. இம்மறைமாவட்டம் 1967 அக்டோபர் 23 இல் திருகோணமலை-மட்டக்களப்பு மறைமாவட்டம் எனப் பெயர் மாற்றம் செய்யப்பட்டது. 1975 டிசம்பர் 19 இல் இம்மறைமாவட்டத்தின் ஒரு பகுதி பிரிக்கப்பட்டு புதிதாக உருவாக்கப்பட்ட அனுராதபுரம் மறைமாவட்டத்துடன் சேர்க்கப்பட்டது. இதன் பின்னர் திருகோணமலை-மட்டக்களப்பு மறைமாவட்டம் 2012 சூலை 3 இல் இரண்டாகப் பிரிக்கப்பட்டு திருகோணமலை மறைமாவட்டம் என மீண்டும் பெயரிடப்பட்டது. மற்றைய பகுதி மட்டக்களப்பு மறைமாவட்டம் என்ற பெயரில் தனியான மறைமாவட்டம் ஆனது.  

## ஆயர்கள்
| 1வது | சார்ல்சு லாவின் | align=1898 - 1913 |  |
| --- | --- | --- | --- |
| 2வது | காஸ்டன் ரொபிச்செசு | align=1917 - 1946 |  |
| 3வது | இக்னேசியசு பிலிப் திரிகெரசு கிளெனி | align=1947 - 1974 |  |
| 4வது | லியோ ராஜேந்திரம் அந்தோனி | align=1974 - 1983 |  |
| 5வது | கிங்ஸ்லி சுவாம்பிள்ளை | align=1983 - 2015 |  |
| 6வது | நோயெல் இம்மானுவேல் | align=2015 - | } |
# முதலாம் தெள்ளாற்றுப் போர்

**முதலாம் தெள்ளாற்றுப் போர்** பல்லவமன்னன் மூன்றாம் நந்திவர்மனுக்கும், பாண்டிய மன்னன் சீவல்லபனுக்கும் இடையே நடந்தப் போராகும். மூன்றாம் நந்திவர்மன் இராஷ்டிரகூடர்களுடனும், கங்கர்களுடனும் கூட்டணி அமைத்துக் கொண்டு சீவல்லபன் தலைமையிலான பாண்டிய மற்றும் சோழர் கூட்டுப் படையை திருவண்ணாமலை வந்தவாசிக்கு அருகில் உள்ள தெள்ளாறு என்னுமிடத்தில் எதிர்கொண்டு தோற்கடித்தான். இதன் மூலம் தெள்ளாறெறிந்த நந்திவர்மன் என்ற சிறப்புப் பெயரையும், பெரும் புகழையும் பெற்றான். பின்வாங்கி ஓடிய பாண்டியப் படைகளை கடம்பூர், வெறியலூர், வெள்ளாறு, பழையாறு ஆகிய இடங்களில் எதிர்கொண்டு அப்போதைய பாண்டிய நாட்டு எல்லையான வைகையாறு வரை விரட்டிச் சென்றான்..  

தெள்ளாற்றுப் போர் நடைபெற்ற சில ஆண்டுகளுக்குப் பிறகு குடமூக்குப் போர் நடைபெற்றது. பாண்டிய மன்னன் சீவல்லபன் பல்லவர்களால் கைப்பற்றப்பட்டப் பகுதிகளில் பெரும்பாலானவற்றை மீட்டதோடு மட்டுமல்லாது பல்லவர்களைக் கும்பகோணத்தில் (குடமூக்கு) தோற்கடிக்கவும் செய்தான்.
# ரிதி விகாரை


**ரிதி விகாரை** இலங்கையின் ரிதிகம என்னும் ஊரில் அமைந்துள்ள, கி.மு 2 ஆம் நூற்றாண்டைச் சேர்ந்த தேரவாத புத்த கோயில் ஆகும். *ரிதி* என்பது சிங்களத்தில் வெள்ளியைக் குறிப்பதால் ரிதி விகாரை, **வெள்ளிக் கோயில்** எனப் பொருள்படும். அனுராதபுரத்தின் மன்னனாக இருந்த துட்டகாமினியின் காலத்தில் இக்கோயில் கட்டப்பட்டபோது, இவ்விடத்திலேயே இலங்கையின் மிகப்பெரிய தாதுகோபமான ருவான்வெலிசாயவைக் கட்டி முடிப்பதற்குத் தேவையான வெள்ளித் தாது பெறப்பட்டதாகக் கருதப்படுகிறது. இலங்கையின் பழைய வரலாற்று நூல்களான மகாவம்சம், தூபவம்சம் என்பன, ருவான்வெலிசாயவைக் கட்டி முடிப்பது என்னும் தனது கனவை நனவாக்க உதவியதற்கான நன்றியாக இந்த ரிதி விகாரைத் தொகுதியை மன்னன் கட்டியதாகத் தெரிகிறது.  

## அமைவிடம்
ரிதிகம என்னும் ஊரில் உள்ள இந்த விகாரை கொழும்புக்கு வடகிழக்கில் 94 கிலோமீட்டர் தொலைவில் உள்ள குருநாகல் நகருக்கு வடகிழக்கில் 18 கிலோமீட்டர் தொலைவில் அமைந்துள்ளது. குருநாகலையும், தம்புல்லையையும் இணைக்கும் A6 நெடுஞ்சாலையில் இப்பாகமுவை என்னும் இடத்திலிருந்து 10 கிலோமீட்டர் தொலைவில் இவ்விகாரை உள்ளது.  

## தோற்றக் கதை

அனுராதபுரத்தை ஆண்ட தமிழ் மன்னனான எல்லாளனைத் தோற்கடித்து ஆட்சியைக் கைப்பற்றிய சிங்கள மன்னன் துட்டகைமுணு கிமு 161 முதல் கிமு 137 வரை அனுராதபுரத்தை ஆண்டான். இவன் தனது ஆட்சிக் காலத்தில், 20 ஆம் நூற்றாண்டுக்கு முன் கட்டப்பட்ட நினைவுச் சின்னங்களுள் உலகிலேயே உயரமான சிலவற்றுள் ஒன்றும், பெரிய தாது கோபுரம் என அறியப்படுவதுமான ருவான்வெலிசாயவைக் கட்டுவிக்கத் தொடங்கினான். அடித்தள அமைப்புக்கு வெள்ளியும் தேவையான ஒரு பொருளாக இருந்தது.  

இக்காலத்தில், சில வணிகர்கள் இலங்கையின் மத்திய மலைநாட்டில் இருந்து தலைநகர் நோக்கி வந்தனர். பண்டைய வரலாற்று நூல்களின்படி, வரும் வழியில் ரிதிகமப் பகுதியில் இவர்களுக்குப் பழுத்த பலாப்பழம் கிடைத்தது. அதை வெட்டிய அவர்கள் அதில் முதல் பாதியை புத்த துறவிகளுக்குத் தானமாகக் கொடுக்க எண்ணினர். அவர்கள் வேண்டுகோளின்படி முதலில் நான்கு அருகத் துறவிகள் தானம் பெற்றுச் சென்றனர். பின்னர் மேலும் நான்கு துறவிகள் தானம் பெற்றனர். இறுதியாக வந்த அருகர் இந்திரகுப்தர் என்னும் பெயர் கொண்ட துறவி வணிகர்களை வெள்ளித்தாது இருந்த குகையொன்றுக்கு வழிகாட்டினார். அனுராதபுரம் வந்ததும் தாம் கண்டது குறித்து வணிகர்கள் அரசனுக்கு அறிவித்தனர். இதைக் கேள்வியுற்ற மன்னன் மிகவும் பகிழ்ச்சியுற்றான். இது ருவான்வெலிசாயக் கட்டுமானத்துக்குத் தேவையான வெள்ளியை வழங்கியது. இதற்கு நன்றியாக இந்த வெள்ளித்தாது இருந்த இடத்தில், மன்னன் ஒரு விகாரைத் தொகுதியைக் கட்டினான். இக்கட்டிடவேலையில் விசுவகர்மா பிரதிராஜா உள்ளிட்ட 300 கொத்தனார்களும், 700 பிற வேலையாட்களும் ஈடுபடுத்தப்பட்டனர்.  

இக்கோயிலைச் சுற்றி ஏறத்தாழ 25 குகைகள் உள்ளன. கிமு 3ம் நூற்றாண்டில் அருகர் மகிந்தன் இலங்கைக்கு வந்த காலத்தில் இருந்தே இக்குகைகளில் அருகத் துறவிகள் வாழ்ந்து வந்ததாகச் சொல்லப்படுகிறது. இக்கோயில் 18 ஆம் நூற்றாண்டில் கண்டியின் கீர்த்தி சிறீ இராஜசிங்கன் காலத்தில் திருத்தப்பட்டது. இக்காலத்தில் ரிதி விகாரைக் கோயில் தொகுதியில் உட விகாரை அமைக்கப்பட்டது. குமார பண்டார தேவாலயம், பத்தினி தேவாலயம் போன்றனவும் இக்காலத்தில் சேர்க்கப்பட்டன.
# மெய்யீற்றுப் புணரியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து இயல்களில் நான்காவது இயல் **மெய்யீற்றுப் புணரியல்** ஆகும். இதில் மொத்தம் 36 நூற்பாக்கள் (204-239) உள்ளன.  

## கூறுகள்
இவ்வியலில் கீழுள்ள தலைப்புகளில் புணர்ச்சிகளின் விதிமுறைகள் தரப்பட்டுள்ளன:  
- மெய்யீற்றின் முன் உயிர் புணரும் புணர்ச்சி
- மெய்யீற்றின் முன் மெய் புணரும் புணர்ச்சி
- ணகர னகரவீற்றுச் சொற்களின் புணர்ச்சி
- மகரவீற்றுச் சொற்களின் புணர்ச்சி
- ய ர ழ வீற்றுச் சொற்களின் புணர்ச்சி
- லகர ளகர வீற்றுச் சொற்களின் புணர்ச்சி
- வகர வீற்றுச் சொற்களின் புணர்ச்சி
- வருமொழித் தகர நகரத் திரிபு
- வேற்றுமைப் பொருட் புணர்ச்சியை உருபு புணர்ச்சியோடு மாட்டெறிதல்
- புணரியல்களுக்குப் புறனடை
# உருபுப் புணரியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து இயல்களில் ஐந்தாவது இயல் **உருபுப் புணரியல்** ஆகும். இதில் மொத்தம் 18 நூற்பாக்கள் (240-257) உள்ளன.  

## கூறுகள்
கீழுள்ள தலைப்புகளில் புணர்ச்சிகளின் விதிமுறைகள் இவ்வியலில் தரப்பட்டுள்ளன:  

- உருபுகள்
- சாரியை
  - பொதுச் சாரியை
- உருபு புணர்ச்சிக்குச் சிறப்புவிதி
- புறனடை
  - சாரியைக்குப் புறனடை
  - நான்குபுணர்ச்சிக்கும் புறனடை
  - வேற்றுமைப்புணர்ச்சிக்குப் புறனடை
  - எழுத்ததிகாரத்திற்குப் புறனடை
# சித்தேஸ்வர் விரைவுவண்டி


**சித்தேஸ்வர் விரைவுவண்டி** (*Siddheshwar Express*) என்பது இந்திய இரயில்வேயினால் இயக்கப்படுகின்ற விரைவு வண்டிகளில் ஒன்றாகும். இது மகாராட்டிராவில் உள்ள மும்பைக்கும் சோலாப்பூருக்கும் இடையே பயணிக்கிறது.  

## வழித்தடம்
| நிலையத்தின் குறியீடு | நிலையத்தின் பெயர் | தொலைவு (கிமீ) |  |
| --- | --- | --- | --- |
| CSTM | சத்திரபதி சிவாசி தொடருந்து நிலையம் | 0 |  |
| DR | தாதர் | 9 |  |
| TNA | டாணே | 34 |  |
| KYN | கல்யாண் | 54 |  |
| KJT | கர்ஜத் | 100 |  |
| KAD | கண்டளா | 124 |  |
| LN | லோணாவ்ளா | 128 |  |
| PUNE | புணே | 192 |  |
| DD | தவுண்டு | 268 |  |
| BGVN | பிக்வண் | 295 |  |
| JEUR | ஜேவூர் | 342 |  |
| KWV | குர்டுவாடி | 377 |  |
| MO | மோஹோள் | 422 |  |
| SUR | சோலாப்பூர் | 455 | } |
# ஊதாத்மா விரைவுவண்டி



**ஊதாத்மா விரைவுவண்டி** (*Hutatma Express*) இந்தியாவின் மகாராட்டிராவில் உள்ள புனேவுக்கும் சோலாப்பூருக்கும் இடையே பயணிக்கிறது. இந்திய இரயில்வேயின் - மத்திய இரயில்வே மண்டலத்திற்குச் சொந்தமான இது ஓர் அதிவிரைவு விரைவு வண்டியாகும். 12157 / 12158 என்ற எண்களால் இவ்வண்டி அடையாளப்படுத்தப்படுகிறது.  

## விவரங்கள்
| 12157 | புனே – சோலாப்பூர் | 18:00 | 22:00 |
| --- | --- | --- | --- |
| 12158 | சோலாப்பூர் – புனே | 06:30 | 10:30 |

## வழித்தடம்
| நிலையத்தின் குறியீடு | நிலையத்தின் பெயர் | தொலைவு (கிமீ) |  |
| --- | --- | --- | --- |
| PUNE | புனே | 0 |  |
| DD | தவுண்டு | 76 |  |
| KWV | குர்டுவாடி | 185 |  |
| SUR | சோலாப்பூர் | 264 | } |
# பெயரியல் (நன்னூல்)

பவணந்தி முனிவர் எழுதிய நன்னூலின் சொல்லதிகாரத்தின் ஐந்து இயல்களில் முதல் இயல் **பெயரியல்** ஆகும். இதில் மொத்தம் 62 நூற்பாக்கள் (258-319) உள்ளன.  

## கூறுகள்
கீழுள்ள தலைப்புகளில் இவ்வியலில் விளக்கப்பட்டுள்ளது:  
- பெயரியல்
- சொல்லின் பொதுவிலக்கணம்
- சொற் பாகுபாடு
- பெயர்ச் சொல்
- வேற்றுமை
# துபாகி கிருஷ்ணப்ப நாயக்கர்

**துப்பகுல கிருஷ்ணப்ப நாயக்கர்** என்ற பெத்த கிருஷ்ணப்ப நாயக்கர்  
இவர் செஞ்சி ஐ ஆண்ட நாயக்கர்களில் குறிப்பிடத்தக்கவர் கிருஷ்ணதேவராயர் படைத் தளபதியான கோனேரி வையப்ப நாயக்கரின் மகன்.  

## செஞ்சிக் கோட்டை
இவர் ஆட்சி காலத்தில் செஞ்சிக் கோட்டை மிக்க பலம் வாய்ந்ததாக ஆக்கப்பட்டது. அனந்தகிரிக் கோட்டை ‘இராஜகிரிக் கோட்டை’ என்ற பெயரைப் பெற்றது. இவர் இராஜகிரி  
மலையில் கொத்தளங்கள், தானியக் களஞ்சியங்கள், மூன்று  
குன்றுகளைச் சுற்றியுள்ள மதில்கள் ஆகியவற்றைக் கட்டினார்.  

## அறப்பணிகள்
செஞ்சியை அடுத்துள்ள சிங்கவரம வேங்கடரமணர் மற்றும் வேணுகோபால சுவாமி கோவில்கள், ஸ்ரீமுஷ்ணம் பூவராகப் பெருமாள் கோவில், காஞ்சிபுரம் வரதராஜ பெருமாள் கோவில் மலர்த் தோட்டம் ஆகியவை பெத்த கிருஷ்ணப்ப நாயக்கரால் கட்டுவிக்கப்பட்டன.  

சிதம்பரம் நடராசர் கோயிலில் இரண்டாம் குலோத்துங்க சோழன் கோவிந்தராசப் பெருமாளின் சிலையை அகற்றிவிட்ட பிறகு அங்கு மீண்டும் சிலையை அமைத்துக் கொடுத்தார்.
# வினையியல் (நன்னூல்)

பவணந்தி முனிவர் எழுதிய நன்னூலின் சொல்லதிகாரத்தின் ஐந்து இயல்களில் இரண்டாவது இயல் **வினையியல்** ஆகும். இதில் மொத்தம் 32 நூற்பாக்கள் (320-351) உள்ளன.  

## கூறுகள்
கீழுள்ள தலைப்புகளில் இவ்வியலில் விளக்கப்பட்டுள்ளது:  
- வினைச்சொல்
- முற்றுவினை
- இருதிணைப் பொதுவினை
- பெயரெச்சம்
- வினையெச்சம்
# குஜராத் சம்பர்க் கிராந்தி விரைவுவண்டி

**குஜராத் சம்பர்க் கிராந்தி விரைவுவண்டி** என்பது இந்திய ரயில்வேயினால் இயக்கப்படும் விரைவுவண்டி ஆகும். இது குஜராத்தின் அகமதாபாத்தில் இருந்து புது தில்லியின் ஹசரத் நிசாமுதீன் வரை சென்று திரும்பும்.  

## நிறுத்தங்கள்
| 10917 | அகமதாபாத் – ஹசரத் நிசாமுதீன் | 17:20 | 10:40 | திங்கள், புதன், வெள்ளி |
| --- | --- | --- | --- | --- |
| 10918 | ஹசரத் நிசாமுதீன் – அகமதாபாத் | 13:55 | 06:45 | செவ்வாய், வியாழன், சனி |

## வழித்தடம்
| நிலையத்தின் குறியீடு | நிலையத்தின் பெயர் |  |
| --- | --- | --- |
| BDTS | அகமதாபாத் |  |
| ND | நாடியாத் |  |
| ANND | ஆனந்து |  |
| BRC | வடோதரா |  |
| GDA | கோத்ரா |  |
| DHD | தாகோத் |  |
| RTM | ரத்லாம் |  |
| KOTA | கோட்டா |  |
| MTJ | மதுரா |  |
| NZM | ஹசரத் நிசாமுதீன் | } |

## இணைப்புகள்
- வண்டியின் வழித்தடம்
# பொதுவியல் (நன்னூல்)

பவணந்தி முனிவர் எழுதிய நன்னூலின் சொல்லதிகாரத்தின் ஐந்து இயல்களில் மூன்றாவது இயல் **பொதுவியல்** ஆகும். இதில் மொத்தம் 68 நூற்பாக்கள் (352-419) உள்ளன.  

## கூறுகள்
கீழுள்ள தலைப்புகளில் இவ்வியலில் விளக்கப்பட்டுள்ளது:  
- பொதுவியல்
- தொகைநிலைத்தொடர்மொழி
  - வேற்றுமைத் தொகை
  - வினைத்தொகை
  - பண்புத்தொகை
  - உவமத்தொகை
  - உம்மைத்தொகை
  - அன்மொழித்தொகை
- தொகாநிலைத் தொடர்மொழி
- வழாநிலை, வழுவமைதி
- பொருள்கோள்
# நாற்குவார்க்கு


துகள் இயற்பியலில், **நாற்குவார்க்கு** (*tetraquark*) என்பது நான்கு வலுவெண் குவார்க்குகளாலான ஒரு புறணி மேசான் துகளாகும். வன் ஊடாட்டத்துக்கான புதுக்கோட்பாடாகிய குவைய நிறவியக்கவியலில் நாற்குவார்க்கு கொள்கையளவில் ஏற்கப்படுகிறது. எந்தவொரு ஏற்புடைய நாற்குவார்க்கும் குவார்க்குப் படிம வகைபாட்டுக்கப்பால் அமையும் ஒரு புறணிவகைத் துகளுக்கான எடுத்துகாட்டாகும்.  

சப்பானில் 2003ஆம் ஆண்டில் தற்காலிகமாக ஒரு துகள் X(3872) என பெல்லிச் செய்முறையில் அழைக்கப்பட்டது. இது ஒரு நாற்குவார்க்கின் உறுப்படியாகும் எனக் கருதப்பட்டது. இங்கு X என்பது தற்காலிகப் பெயரே. இதன்பொருள் இதன் இன்னும் சில இயல்புகள் ஆயப்படவேண்டும் என்பதே. துகளின் பின்னமையும் எண் என்பதன் படிக்கான பொருண்மை ஆகும்.  

பெர்மி ஆய்வகத்தில் 2004இல் ஒரு D<sub>sJ</sub>(2632) நிலை காணப்பட்டது. இதுவும் நாற்குவார்க்கின் உறுப்படியாகக் கூறப்பட்டது.  

பெல்லி 2007இல் Z(4430) எனும் நிலையைக் கண்டதாக அறிவித்தார். இது ஒரு நாற்குவார்க்கின் உறுப்படியாகும். 2014 இல் பெரிய ஆட்ரான் மோதுவி LHCb செய்முறை வாயிலாக இந்த ஒத்திசைவை 13.9 அளவுக்கும் மேல் அமைவதாக உறுதிப்படுத்தியது. 2007இல் பெல்லி Y(4660) நிலையைக் கண்டுபிடித்ததற்கான சான்றுகள் உள்ளன. இதுவும் நாற்குவார்க்கின் நிலையாக அமையலாம்.  

ஃபெர்மி ஆய்வகம் 2009இல் Y(4140) எனும் தற்காலிகமானத் துகளைக் கண்டறிந்ததாகவும் அது நாற்குவார்க்காக அமையலாம் எனவும் அறிவித்தனர்.  

2010 இல் DESY இலிருந்து இரு இயற்பியலாளர்களும் குவைத்-இ-ஆசாம் பல்கலைக்கழகத்திலிருந்து ஓர் இயற்பியலாளரும் முந்தைய அப்சிலான் மேசானின் செய்முறைத் தரவுகளை மீளாய்வு செய்து நன்கு வரையறுத்த நாற்குவார்க்கு நிலவுவதாக அறிவித்தனர். இது அடிமட்டவகை ஒத்திசைவுத் துகளாக அமைவதாக அவர்கள் கூறினர்.  

2013 இல் இரண்டு தனித்தனிக் குழுக்கள் Z<sub>c</sub>(3900) நிலவுவதை அறிவித்தன.
# உரியியல் (நன்னூல்)

பவணந்தி முனிவர் எழுதிய நன்னூலின் சொல்லதிகாரத்தின் ஐந்து இயல்களில் கடைசி இயல் **உரியியல்** ஆகும். இதில் மொத்தம் 11 நூற்பாக்கள் (442-452) உள்ளன. இந்த இயலிலுள்ள நூற்பாக்களில் உரிச்சொல்லி்ன் பொதுவிலக்கணம், ஒருகுணந் தழுவிய உரிச்சொற்கள், பலகுணந் தழுவிய உரிச்சொற்கள்,  
ஒருகுணந் தழுவிய உரிச்சொல் ஆகியவை குறித்து விளக்கப்பட்டுள்ளது.
# போகொட மரப் பாலம்


**போகொட மரப் பாலம்** 16 ஆம் நூற்றாண்டு தம்பதெனியாக் காலத்தில் கட்டப்பட்ட ஒரு மரப் பாலம். இலங்கையில் உள்ள மிகப் பழைய மரப்பாலம் இதுவே. இப்பாலம் பதுளைக்குத் தெற்கே 13 கிலோமீட்டர் (8.1 மைல்) தொலைவில் அமைந்துள்ளது. பொருத்துவதற்கான ஆணிகள் உட்பட இப்பாலத்தின் எல்லாப் பகுதிகளுமே மரத்தால் செய்யப்பட்டவை. கூரை ஓடுகள் கண்டி இராச்சியத்தின் செல்வாக்கைக் காட்டுகின்றன. இப்பாலம் கண்டியையும் பதுளையையும் இணைக்கும் பழைய பாதை ஒன்றில், கல்லந்த ஓயாவுக்கு குறுக்கே அமைந்துள்ளது.  

## விபரம்

போகொடப் பாலம் 400 ஆண்டுகளுக்கு மேல் பழமை வாய்ந்தது. முழுவதும் மரப்பலகைகளால் ஆன இப்பாலத்துக்கான பலகைகள் ஒரே மரத்தில் இருந்து பெறப்பட்டதாகச் சொல்லப்படுகிறது. இதன் நீளம் 15 மீட்டர் (49 அடி), அகலம் 1.5 மீட்டர் (4.9 அடி). இதன் முழு நீளத்துக்கும் 2.4 மீட்டர் (7.9 அடி) உயரமான ஓடு வேய்ந்த கூரை அமைப்பு உள்ளது. பாலத்தில் இரு பக்கங்களிலும் உள்ள தடுப்புக்கள் பழங்கால முறையில் அலங்காரம் செய்யப்பட்டுள்ளன. பாலம் ஒரு பெரிய அடி மரத்தினால் தாங்கப்பட்டுள்ளது. இதன் உயரம் 2.4 மீட்டர் (7.9 அடி).  

அமைப்புத் தேவைகளுக்கு பெரும்பாலும், பலா (Artocarpus heterophyllus), கும்புக் (Terminalia arjuna) போன்ற மரக் குற்றிகள் பாலத்தின் அமைப்புத் தேவைகளுக்காகப் பயன்பட்டுள்ளன.  

## கோயில்
பாலத்துக்கு அருகில் ஒரு பழைய கோயிலும் உள்ளது. கோயில் பாலத்தைவிடக் காலத்தால் முந்தியது. அனுராதபுரக் காலத்தில் கிமு முதலாம் நூற்றாண்டில் இது கட்டப்பட்டது. இது அரசன் வலகம்பாவின் கட்டளைப்படி அமைக்கப்பட்டது. இங்குள்ள பிராமி எழுத்தில் எழுதப்பட்ட கல்வெட்டொன்றின்படி இக்கோயில் பதுளையின் உள்ளூர்த் தலைவரான திஸ்ஸ என்பவரால் பிரம்மதத்தர் என்னும் மதகுருவுக்கு வழங்கப்பட்டது. உள்ளே கண்டி இராச்சியக் காலத்தைச் சேர்ந்த ஓவியங்கள் உள்ளன. சுவர்கள் பருத்திப் பஞ்சு, தேன், சுத்தப்படுத்திய களிமண் என்பவற்றின் கலவையால் கட்டப்பட்டது.
# 3-மெத்தில்பென்டேன்



**3-மெத்தில்பென்டேன்** *(3-Methylpentane)* என்பது C<sub>6</sub>H<sub>14</sub> என்ற மூலக்கூற்று வாய்ப்பாடு கொண்ட ஒரு கிளை சங்கிலித் தொடர் ஆல்க்கேன் ஆகும். ஒரு பென்டேன் சங்கிலியின் மூன்றாவது கார்பன் அணுவுடன் மெத்தில் குழு இணைக்கப்பட்டு உருவான எக்சேனுக்கு 3-மெத்தில்பென்டேன் வடிவமாற்றியமாக இருக்கிறது. இவ்வமைப்பு சமபகுதிச் சேர்மம் 2-மெத்தில்பென்டேனின் வடிவமைப்புக்கு இணையாக உள்ளது. ஆனால் இங்கு பென்டேன் சங்கிலியின் இரண்டாவது கார்பன் அணுவுடன் மெத்தில் குழு இணைக்கப்பட்டுள்ளது.
# பருத்தித்துறை கலங்கரை விளக்கம்



**பருத்தித்துறை கலங்கரை விளக்கம்** இலங்கையின் வடமாகாணத்தின் வடகோடியில் அமைந்துள்ள பருத்தித்துறையில் உள்ள கலங்கரை விளக்கம் ஆகும். 1916 ஆம் ஆண்டில் கட்டப்பட்ட இது 32 மீட்டர் (105 அடி) உயரம் கொண்டது. இது வெண்ணிறம் கொண்ட வட்டவடிவான கல்லால் கட்டப்பட்ட கோபுர வடிவில் அமைந்தது.
# இராச்சசுத்தான் வங்கி



**இராச்சசுத்தான் வங்கி வரையறுக்கப்பட்டது** (*The Bank of Rajasthan Limited*) என்பது இந்தியாவில் செயற்பட்டுவந்த தனியார் துறையைச் சார்ந்த ஒரு வைப்பகம் ஆகும். இது 2010ஆம் ஆண்டில் ஐ. சி. ஐ. சி. ஐ. வங்கியுடன் இணைக்கப்பட்டது.  

## வரலாறு
இராச்சசுத்தான் வங்கி, 10 இலட்சம் உரூபாயை முதலீடாகக் கொண்டு 1943ஆம் ஆண்டில், இராச்சசுத்தானின் உதயப்பூர் நகரில் சேத் சிறீ கோவிந்த் ராம் சேக்சரியா என்பவரால் தொடங்கப்பட்டது. 1948ஆம் ஆண்டில் இது இந்தியாவின் பட்டியலிடப்பட்ட வங்கிகளில் ஒன்றானது. இவ்வங்கியின் மைய அலுவலகமானது செய்ப்பூரில் இருந்தாலும், இதன் பதிவுசெய்யப்பட்ட அலுவலகமானது உதயப்பூரில் இருந்தது. ஐ. சி. ஐ. சி. ஐ. வங்கியுடன் இணைவதற்கு முன்பாக இவ்வைப்பகத்திற்கு, இந்தியாவின் 24 மாநிலங்களில் 463 கிளைகள் செயற்பட்டுவந்தன. இவற்றில் 294 கிளைகள் இராச்சசுத்தானில் செயற்பட்டுவந்தன.
# இலங்கையில் உள்ள கலங்கரை விளக்கங்கள்

**இலங்கையில் உள்ள கலங்கரை விளக்கம்** என்னும் இக்கட்டுரை இலங்கையில் இருக்கும் கலங்கரை விளக்கங்களின் பட்டியல். இக்கலங்கரை விளக்கங்களிற் பல இலங்கைத் துறைமுக அதிகாரசபையினால் இயக்கிப் பேணப்படுகின்றன. ஆனாலும், சில கலங்கரை விளக்கங்கள் இலங்கைக் கடற்படையினால் இயக்கப்படுகிறது. சில இப்போது இயங்குவது இல்லை.  

| கலங்கரை விளக்கம் | மாகாணம் | ARLHS | நிறைவு | உயரம் | நிலை | படிமம் |
| --- | --- | --- | --- | --- | --- | --- |
| பார்பேரின் (பேருவில) | மேல் மாகாணம் | SLI002 | 1889 | இயங்குகிறது |  |  |
| Great Basses Reef | தென் மாகாணம் | SLI010 | 1873 | 37m | இயங்குகிறது |  |
| Little Basses Reef | தென் மாகாணம் | SLI014 | 1878 | 37m | இயங்குகிறது |  |
| மட்டக்களப்பு (Mattuwaran) | கீழ் மாகாணம் | SLI003 | 1913 | 28m | இயங்குகிறது |  |
| சப்பல் ஹில் (திருகோணமலை குடா) | கீழ் மாகாணம் | SLI004 | இயங்குகிறது |  |  |  |
| கொழும்பு | மேல் மாகாணம் | SLI005 | 1952 | 34m | இயங்குகிறது |  |
| Colombo Island Breakwater North End | மேல் மாகாணம் | SLI006 | 1907 | 12m | இயங்குகிறது |  |
| Colombo Island Breakwater South End | மேல் மாகாணம் | SLI007 | 1905 | 12m | இயங்குகிறது |  |
| பழைய கொழும்பு | மேல் மாகாணம் | SLI021 | 1860 | 29m | இயங்குவதில்லை |  |
| டொண்ட்ரா முனை | தென் மாகாணம் | SLI001 | 1889 | 49m | இயங்குகிறது |  |
| Foul Point Island (Kevilea) | கீழ் மாகாணம் | SLI009 | 1863 | 32m | இயங்குவதில்லை |  |
| காலி | தென் மாகாணம் | SLI018 | 1939 | 26.5m | இயங்குகிறது |  |
| அம்பாந்தோட்டை | தென் மாகாணம் | SLI011 | 1913 | 14m | இயங்குவதில்லை |  |
| காங்கேசன்துறை | வட மாகாணம் | SLI012 | 1893 | 22m | இயங்குகிறது |  |
| கோவிலான் முனை (காரை தீவு) | வட மாகாணம் | SLI013 | 1916 | 30m | இயங்குகிறது |  |
| மன்னார்த் தீவு (புதிது) (தலைமன்னார்) | வட மாகாணம் | SLI015 | 1915 | 19m | இயங்குகிறது |  |
| மன்னார்த் தீவு (பழையது) (உருமலை) | வட மாகாணம் | SLI025 | 1915 |  |  |  |
| முல்லைத்தீவு | வட மாகாணம் | SLI016 | 1896 | 20m | Destroyed 1996-97 |  |
| ஒலுவில் | கீழ் மாகாணம் | SLI026 | 1999 | 24m | இயங்குகிறது |  |
| பருத்தித்துறை | வட மாகாணம் | SLI017 | 1916 | 32m | இயங்குகிறது |  |
| புங்குடுதீவு | வட மாகாணம் |  |  |  |  |  |
| வட்டத்தீவு (திருகோணமலை, கெவுலியா) | கீழ் மாகாணம் | SLI019 | 1863 | 21m | இயங்குகிறது |  |
| சங்கமன்கந்தை முனை | கீழ் மாகாணம் | SLI020 | 1947 | 8m | இயங்குவதில்லை | } |
# விக்கிப்பீடியா:விக்கி மாரத்தான் 2015/வளர்ச்சி புள்ளிவிவரம்


| நேரம் | கட்டுரை | பகுப்பு | வார்ப்புரு | வலைவாசல் | கட்டுரைப் பேச்சு | பயனர் பேச்சு | இதர | மொத்தம் | } |
| --- | --- | --- | --- | --- | --- | --- | --- | --- | --- |
# போலி

**போலி** என்பது ஓர் எழுத்து நிற்க வேண்டிய இடத்தில் வேறோர் எழுத்து நின்று அதைப் போலப் பொருள் தரும் சொல் ஆகும். சொற்களில் எழுத்துகள் நிற்கும் இடங்களைப் பொருத்து, முதல் போலி, இடைப்போலி, மொழி இறுதிப் போலி அல்லது கடைப்போலி என்று எழுத்துப் போலியை நன்னூல் மூன்று வகைகளாகப் பிரிக்கிறது.  

## முதற்போலி

சொல்லுக்கு முதலிலும் நடுவிலும் ச, ஞ, ய என்னும் எழுத்துகளுக்கு முன் வரும் அகரத்துக்குப் பதிலாக ஐகாரம் போலியாக வந்து பொருள் தரும்.  

எடுத்துக்காட்டுகள்:-  

மஞ்சு - மைஞ்சு, மயல் - மையல், பசல் - பைசல் முதலிய சொற்களில் மொழிக்கு முதலில் ச, ஞ, ய என்னும் எழுத்துகளுக்கு முன் அகரத்திற்குப் போலியாக ஐகாரம் வந்து நிற்கிறது. இது முதற் போலி ஆகும்.  

அமச்சு - அமைச்சு, அரயர் - அரையர் முதலிய சொற்களில் மொழிக்கு இடையில் உள்ள ச, ஞ, ய என்னும் எழுத்துகளுக்கு முன் அகரத்திற்குப் போலியாக ஐகாரம் வந்து நிற்கிறது. இஃது இடைப் போலி ஆகும்.  

## இடைப்போலி

மொழியிடையில் சில இடங்களில் ஐகாரத்தை அடுத்தும் யகர மெய்யை அடுத்தும் நிற்கும் நகர மெய்க்குப் பதில் ஞகரமெய் எழுத்துப்போலியாக நின்று பொருள் தரும்.  

எடுத்துக்காட்டுகள்:-  

ஐந்நூறு - ஐஞ்ஞூறு, மைந்நின்ற - மைஞ்ஞின்ற (மை போல் இருக்கின்ற)0முதலிய சொற்களில் ஐகாரத்திற்குப் பின் மொழிக்கு இடையில் வந்த நகரத்திற்கு ஞகரம் போலியாக வந்து பொருள் தருகிறது.  

செய்ந்நின்ற - செய்ஞ்ஞின்ற , சேய்நலூர் - சேய்ஞலூர் முதலிய சொற்களில் மொழிக்கு இடையில் உள்ள நகரத்திற்குப் பின் ஞகரம் நின்று போலியாக வருகிறது.  

## இறுதிப்போலி

அஃறிணைப் பெயர்களின் இறுதியில் ஈற்றில் நிற்கும் மகரமெய்க்குப் பதிலாக னகரமெய் போலியாக வந்து நின்று பொருள் தரும்.  

எடுத்துக்காட்டு:-  
அகம் - அகன், கலம் - கலன் முதலிய சொற்களில் மொழிக்கு இறுதியில் மகரத்துக்குப் பதிலாக னகரம் போலியாக வந்து பொருள் தருகிறது.  

## மேலும் பார்க்க
- போலி எழுத்து

## அடிக்குறிப்புகள்
# இட்டாக்குபையா



**இட்டாக்குபையா** (*Tacubaya*) என்பது மெக்சிக்கோ நகரத்தின் மேற்குப்பகுதியில் மிகுவல் இடால்கோ பரோவில் அமைந்துள்ள நகரப்பகுதியாகும். இது முந்திய குடியேற்றப் பகுதியான கொலனியா இட்டாக்குபையாவைத் தவிர சான் மிகுவல் சாபல்டெபெக் இரண்டாம் பகுதி, அப்சர்வேடோரியோ, தானியல் கார்சா, அம்பிளிசியோன் தானியல் கார்சா ஆகிய பகுதிகளையும் உள்ளடக்கியது.  

இப்பகுதி கிறித்துவக் காலத்திற்கு முன்பிருந்தே இருந்து வந்துள்ளது. *நகுவத்* மொழியிலிருந்து வந்துள்ள இப்பகுதியின் பெயருக்கு *நீர் சேருமிடம்* எனப் பொருள். குடியேற்றக் காலத்திலிருந்து 20ஆம் நூற்றாண்டின் தொடக்கம் வரை மெக்சிக்கோ நகரத்திலிருந்து இப்பகுதி தனிப்பட்டு இருந்தது; இப்பகுதியின் இயற்கையழகை இரசித்தவாறு பெரும்பணக்காரர்களும் அரசப்பிரதிநிதிகளும் இங்கு வாழ்ந்திருந்தனர். 19ஆம் நூற்றாண்டின் நடுவிலிருந்து மெக்சிக்கோ நகரத்தின் வளர்ச்சியாலும் மக்கள் தொகை பெருக்கத்தாலும் இங்கும் நகரமயமாக்கல் தொடங்கியது. இந்த நகரமயமாக்கலால் இப்பகுதியின் தனித்தன்மை அழிபட்டு நகரத்தின் வறியவர்கள் மிகும் இடமாக மாறத்தொடங்கியது. அதனால் இதனை “லா&nbsp;சியுடேட் பெர்டிடா” (தொலைந்த நகரம்) என்கின்றனர். இங்குக் குடிசைகளில் மக்கள் வாழ்கின்றனர். முற்காலங்களில் கட்டப்பட்ட மாளிகைகள் இங்கு இன்னமும் உள்ளன; 19ஆம் நூற்றாண்டில் கட்டப்பட்ட காசா அமரில்லாவும் காசா டெ லா போலாவும் இவற்றுள் சிலவாகும். இப்பகுதியில் மெக்சிக்கோ நகர மெட்ரோ, நகருந்து மையம் உட்படப் பல தெருப் பேருந்துகள் கூடும் *அவெனிடா யாலிசுக்கோ* போக்குவரத்துக் கூடுதுறை அமைந்துள்ளது.  

சுற்றுலாப் பயணிகளைக் கவரும் பொருட்டு 2011ஆம் ஆண்டு மெக்சிக்கோ நகரம் அடையாளப்படுத்திய 21 மயக்குமிடங்களில் ("Barrio Mágico") இதுவுமொன்று.  

## மேற்சான்றுகள்
# அலா ஹசரத் விரைவுவண்டி



**அலா ஹசரத் விரைவுவண்டி** என்பது இந்திய இரயில்வேயால் இயக்கப்படுகின்ற விரைவுவண்டிகளில் ஒன்றாகும். இது பரேலிக்கும் புஜ்ஜுக்கும் இடையே பயணிக்கிறது.  

## வழித்தடம்
| நிலையம் | கிளம்பும் நேரம் |  |  |
| --- | --- | --- | --- |
| புஜ் (BHUJ) | - | 12:25 PM |  |
| அஞ்சர் (AJE) | 01:14 PM | 01:16 PM |  |
| ஆதிப்பூர் (AI) | 01:26 PM | 01:28 PM |  |
| காந்திதாம் (GIMB) | 01:45 PM | 02:10 PM |  |
| பச்சவு (BCOB) | 02:41 PM | 02:43 PM |  |
| சம்க்கியலி (SIOB) | 03:09 PM | 03:11 PM |  |
| மலியா மியனா (MALB) | 03:45 PM | 03:47 PM |  |
| மால்வத் (HVD) | 04:22 PM | 04:24 PM |  |
| திரங்கத்ரா (DHG) | 04:56 PM | 04:58 PM |  |
| விரங்கம் சந்திப்பு (VG) | 06:23 PM | 06:25 PM |  |
| அகமதாபாத் சந்திப்பு (ADI) | 07:40 PM | 08:20 PM |  |
| மகேசனா சந்திப்பு (MSH) | 09:46 PM | 09:48 PM |  |
| பாலன்பூர் சந்திப்பு (PNU) | 11:38 PM | 11:40 PM |  |
| அபு ரோடு (ABR) | 12:34 AM | 12:44 AM |  |
| பால்னா (FA) | 02:27 AM | 02:29 AM |  |
| மார்வார் சந்திப்பு (MJ) | 03:25 AM | 03:27 AM |  |
| பேவார் (BER) | 04:41 AM | 04:43 AM |  |
| அஜ்மேர் சந்திப்பு (AII) | 06:00 AM | 06:10 AM |  |
| கிசன்கர் (KSG) | 06:38 AM | 06:40 AM |  |
| நரைனா (NRI) | 07:08 AM | 07:10 AM |  |
| புலேனா சந்திப்பு (FL) | 07:38 AM | 07:40 AM |  |
| ஜெய்ப்பூர் (JP) | 08:30 AM | 08:45 AM |  |
| காந்திநகர் (GADJ) | 08:53 AM | 08:55 AM |  |
| தவுசா (DO) | 09:34 AM | 09:36 AM |  |
| பந்திக்குல் சந்திப்பு (BKI) | 10:04 AM | 10:10 AM |  |
| ராஜ்கர் (RHG) | 10:26 AM | 10:28 AM |  |
| அல்வார் (AWR) | 11:07 AM | 11:10 AM |  |
| கைர்தல் (KRH) | 11:27 AM | 11:29 AM |  |
| ரேவாரி (RE) | 12:30 PM | 12:35 PM |  |
| பட்டவுடி ரோடு (PTRD) | 12:55 PM | 12:57 PM |  |
| கடி ஹர்சரு (GHH) | 01:12 PM | 01:14 PM |  |
| குர்காவ் (GGN) | 01:23 PM | 01:25 PM |  |
| பாலம் (PM) | 01:37 PM | 01:39 PM |  |
| டெல்லி கண்டோன்மெண்ட் (DEC) | 01:45 PM | 01:47 PM |  |
| டெல்லி சராய் ரோகில்லா (DEE) | 02:07 PM | 02:09 PM |  |
| டெல்லி (DLI) | 02:35 PM | 02:55 PM |  |
| காசியாபாத் (GZB) | 03:36 PM | 03:38 PM |  |
| பில்குவா (PKW) | 04:02 PM | 04:04 PM |  |
| ஹாப்பூர் (HPU) | 04:19 PM | 04:24 PM |  |
| அம்ரோகா (AMRO) | 05:43 PM | 05:45 PM |  |
| மொராதாபாத் (MB) | 06:30 PM | 06:40 PM |  |
| ராம்பூர் (RMU) | 07:10 PM | 07:12 PM |  |
| மிலக் (MIL) | 07:38 PM | 07:40 PM |  |
| பரெய்லி (BE) | 08:30 PM | Destination | } |
# சார்மினார் விரைவுவண்டி


**சார்மினார் விரைவுவண்டி** (**Charminar Express**), இந்திய இரயில்வேயின் கட்டுப்பாட்டில் இயங்குகிறது. இது ஐதரபாத்துக்கும் சென்னைக்கும் இடையே பயணிக்கிறது.  

## நிறுத்தஙக்ள்
| எண் | நிலையத்தின் குறியீடு | நிலையத்தின் பெயர் | வந்துசேரும் நேரம் | கிளம்பும் நேரம் | தூரம் | நாள் |  |
| --- | --- | --- | --- | --- | --- | --- | --- |
| 1 | MAS | சென்னை சென்ட்ரல் | - | 18:10 | 0 | 1 |  |
| 2 | SPE | சூலூர் பேட்டை | 19:19 | 19:20 | 83 | 1 |  |
| 3 | NYP | நாயுடுபேட்டை | 19:43 | 19:45 | 110 | 1 |  |
| 4 | GDR | கூடூரு | 20:40 | 20:45 | 138 | 1 |  |
| 5 | NLR | நெல்லூர் | 21:09 | 21:11 | 176 | 1 |  |
| 6 | KVZ | காவலி | 21:47 | 21:49 | 227 | 1 |  |
| 7 | OGL | ஒங்கோல் | 22:43 | 22:45 | 292 | 1 |  |
| 8 | CLX | சீரால | 23:18 | 23:20 | 342 | 1 |  |
| 9 | TEL | தெனாலி சந்திப்பு | 00:15 | 00:17 | 399 | 2 |  |
| 10 | BZA | விசயவாடா சந்திப்பு | 01:15 | 01:25 | 431 | 2 |  |
| 11 | KMT | கம்மம் | 02:28 | 02:30 | 532 | 2 |  |
| 12 | DKJ | டோர்னகல் சந்திப்பு | 02:59 | 03:00 | 555 | 2 |  |
| 13 | MABD | மகபூபாபாத் | 03:18 | 03:20 | 579 | 2 |  |
| 14 | WL | வாரங்கல் | 04:13 | 04:15 | 639 | 2 |  |
| 15 | KZJ | காசீப்பேட்டை சந்திப்பு | 04:40 | 04:42 | 649 | 2 |  |
| 16 | SC | சிக்கந்தராபாத் சந்திப்பு | 07:15 | 07:20 | 781 | 2 |  |
| 17 | HYB | ஐதராபாத் தக்கன் | 08:00 | Destination | 790 | 2 | } |
# ஒல்லூர்



கேரளத்தின் திருச்சூர் மாவட்டத்தில் **ஒல்லூர்** அமைந்துள்ளது. இது ஒரு பேரூராட்சி. இது 544ஆவது தேசிய நெடுஞ்சாலைக்கு அருகிலுள்ளது. இங்குள்ள மக்கள் உழவுத் தொழிலை மேற்கொள்கின்றனர்.  

## போக்குவரத்து
இங்கிருந்து 85 கி. மீ. தொலைவில் கோழிக்கோட்டின் விமான நிலையம் உள்ளது. கேரள அரசின் பேருந்துகள் ஒல்லூரில் இருந்து திருச்சூர், ஆம்பல்லூர், கோடைக்கரை, சேர்ப்பு, இரிஞ்ஞாலக்குடா, சாலக்குடி, அங்கமாலி, எறணாகுளம் ஆகிய இடங்களுக்கு இயக்கப்படுகின்றன.  

## அரசியல்
இது ஒல்லூர் சட்டமன்றத் தொகுதிக்கும் திருச்சூர் மக்களவைத் தொகுதிக்கும் உட்பட்டது.
# புதுக்காடு



கேரளத்தின் திருச்சூர் மாவட்டத்தின் முகுந்தபுர வட்டத்தில் **புதுக்காடு** அமைந்துள்ளது. இது ஒரு பேரூராட்சி.  

## அரசியல்
இது திருச்சூர் மக்களவைத் தொகுதிக்கும் புதுக்காட்டுச் சட்டமன்றத் தொகுதிக்கும் உட்பட்டது.  

## போக்குவரத்து
- தொடர்வண்டி நிலையம்: ஒல்லூரில் தொடர்வண்டி நிலையம் உள்ளது.
- வான்வழி - கொச்சி பன்னாட்டு வானூர்தி நிலையம் (நெடும்பாசேரி விமான நிலையம்)

## அருகிலுள்ள ஊர்கள்
- ஆம்பல்லூர்
- நெல்லாயி
- குறுமாலி
- செங்காலூர்
# மேலூர்

மேலூர் என்ற பெயரில் உள்ள கட்டுரைகள்:  
## தமிழ்நாடு
### மதுரை மாவட்டம்
- மேலூர், மதுரை மாவட்டம்
- மேலூர் வட்டம்
- மேலூர் (சட்டமன்றத் தொகுதி)
### கள்ளக்குறிச்சி மாவட்டம்
- மேலூர், கள்ளக்குறிச்சி
### அரியலூர் மாவட்டம்
- மேலூர், உடையார்பாளையம் வட்டம்

## கள்ளக்குறிச்சி, மாவட்டம்
- மேலூர், கள்ளக்குறிச்சி

### அரியலூர் மாவட்டம்
- மேலூர், உடையார்பாளையம் வட்டம்

## கேரளம்
### திருச்சூர் மாவட்டம்
- மேலூர் ஊராட்சி, திருச்சூர்
# பீனைல் சாலிசிலேட்டு



**ஃபீனைல் சாலிசிலேட்டு** (*Phenyl salicylate*) அல்லது **சலால்** (*salol*) என்பது 1886 ஆம் ஆண்டில் பேசெல் நகரைச் சார்ந்த மார்செலி நென்சிகி என்பவரால் அறிமுகப்படுத்தப்பட்ட வேதிச் சேர்மம் ஆகும். சாலிசிலிக் அமிலத்தை ஃபீனாலுடன் சேர்த்து சூடுபடுத்துவதன் மூலம் இதைத் தயாரிக்க முடியும். ஒரு காலத்தில் சூரியவொளித் தடுப்பு குழைமமாகப் பயன்படுத்தப்பட்ட இது தற்காலத்தில் சில பல்லுறுப்பிகள், மெருகுப் பூச்சுகள், ஒட்டும் பசைகள், மெழுகுகள் ஆகியனவற்றைத் தயாரிக்கப் பயன்படுகிறது. சாலிசிலமைடு என்பவையும் ஒரு வகையான மருந்து பொருளாகும்.  

## பயன்கள்
பாக்டீரியாக்களை அழிக்கும் கிருமிநாசினியாகவும் மிதமான வலிநீக்கியாகவும் இது பயன்படுகிறது.
# எர்ணாகுளம் சந்திப்பு தொடருந்து நிலையம்



**எர்ணாகுளம் சந்திப்பு தொடருந்து நிலையம்** (*Ernakulam Junction*) இந்தியாவின் கேரள மாநிலம் கொச்சியில் அமைந்துள்ள பெரிய தொடர்வண்டி நிலையம் ஆகும். இதை எர்ணாகுளம் தெற்கு தொடர்வண்டி நிலையம் என்றும் அழைப்பர். இந்நிலையத்தின் குறியீடு இ.ஆர்.எசு ஆகும். திருவனந்தபுரம் இரயில்வே பிரிவில் உள்ள புறநகர் அல்லாத தரம் 2 நிலையங்கள் என்ற வகைப்பாட்டில் எர்ணாகுளம் சந்திப்பு தொடருந்து நிலையம் இடம்பெறுகிறது. இது கேரள மாநிலம் கொச்சி நகரில் உள்ள முக்கிய இரயில் முனையமாகும். ஒரே நேரத்தில் 376 இரயில் பாதைகளைக் கட்டுப்படுத்தும் இந்நிலையம் தென்னிந்தியாவின் பரபரப்பான இரயில் நிலையங்களில் ஒன்றாகும். 2018–19 ஆம் காலத்தைய நிதியாண்டில் ₹158 கோடியும் 2023 ஆம் ஆண்டில் ₹196 கோடியும் ஈட்டி கேரளாவில் பயணிகள் வருவாயில் இரண்டாவது பெரியதாகவும், தெற்கு இரயில்வேயில் ஐந்தாவது பெரியதாகவும் இந்நிலையம் திகழ்கிறது. எர்ணாகுளம் சந்திப்பு என்பது இந்திய இரயில்வேயின் தெற்கு இரயில்வே மண்டலத்தால் இயக்கப்படும் புறநகர் அல்லாத தரம் -2 என வகைப்படுத்தப்பட்ட நிலையமாகும். திருவனந்தபுரம் இரயில்வே பிரிவின் கீழ் வருகிறது. இது இந்தியாவின் முதல் முழுமையாக ஊனமுற்றோர் நட்பு இரயில் நிலையமாகும்.  

## தொடர்வண்டிகள்
எர்ணாகுளச் சந்திப்பிலிருந்து கிளம்பும் வண்டிகள்:  
| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 12224/12223 | எர்ணாகுளம் சந்திப்பு | லோகமான்ய திலக் முனையம் | மும்பை துரந்தோ விரைவுவண்டி |
| 2. | 12283/12284 | எர்ணாகுளம் சந்திப்பு | ஹசரத் நிசாமுதீன் | புது தில்லி துரந்தோ விரைவுவண்டி |
| 3. | 12617/12618 | எர்ணாகுளம் சந்திப்பு | ஹசரத் நிசாமுதீன் | மங்கள லட்சத்தீவு விரைவுவண்டி |
| 4. | 12645/12646 | எர்ணாகுளம் சந்திப்பு | ஹசரத் நிசாமுதீன் | மில்லினியம் விரைவுவண்டி |
| 5. | 16865/16866 | எர்ணாகுளம் சந்திப்பு | காரைக்கால் | டீ கார்டன் விரைவுவண்டி |
| 6. | 16305/16306 | எர்ணாகுளம் சந்திப்பு | கண்ணூர் | எறணாகுளம் - கண்ணூர் இண்டர்சிட்டி எக்ஸ்பிரஸ் |
| 7. | 16307/16308 | எர்ணாகுளம் சந்திப்பு | கண்ணூர் | எக்சிகியூட்டிவ் எக்ஸ்பிரஸ் |
| 8. | 12678/12677 | எர்ணாகுளம் சந்திப்பு | பெங்களூர் | இண்டர்சிட்டி எக்ஸ்பிரஸ் |
| 9. | 12683/12684 | எர்ணாகுளம் சந்திப்பு | பெங்களூர் | அதிவிரைவுவண்டி |
| 10. | 22607/22608 | எர்ணாகுளம் சந்திப்பு | பெங்களூர் | அதிவிரைவுவண்டி |
| 11. | 16303/16304 | எர்ணாகுளம் சந்திப்பு | திருவனந்தபுரம் சென்ட்ரல் | வஞ்சிநாடு விரைவுவண்டி |
| 12. | 10216/10215 | எர்ணாகுளம் சந்திப்பு | மார்கோவா | மட்காவ் விரைவுவண்டி |
| 13. | 16309/16310 | எர்ணாகுளம் சந்திப்பு | பட்னா | பட்னா விரைவுவண்டி |
| 14. | 16359/16360 | எர்ணாகுளம் சந்திப்பு | பட்னா | பட்னா விரைவுவண்டி |
| 15. | 16337/16338 | எர்ணாகுளம் சந்திப்பு | ஓக்கா | ஓக்கா விரைவுவண்டி |
| 16. | 12522/12521 | எர்ணாகுளம் சந்திப்பு | பரவுனி | ரப்திசாகர் விரைவுவண்டி |
| 17. | 11098/11097 | எர்ணாகுளம் சந்திப்பு | புனே | பூர்ணா விரைவுவண்டி |
| 18. | 12519/12520 | எர்ணாகுளம் சந்திப்பு | புனே | புனே விரைவுவண்டி |
| 19. | 12977/12978 | எர்ணாகுளம் சந்திப்பு | அஜ்மீர் | மருசாகர் விரைவுவண்டி |
| 20. | 22816/22817 | எர்ணாகுளம் சந்திப்பு | பிலாஸ்பூர் | பிலாஸ்பூர் எக்ஸ்பிரஸ் |

## மேலும் பார்க்க
- ஆலப்புழா தொடருந்து நிலையம்
- ஆலுவா தொடருந்து நிலையம்
- இந்திய இரயில்வே
- காயங்குளம் சந்திப்பு
- திருவனந்தபுரம் சென்ட்ரல்
# அரிப்புப் பாலம்



**அரிப்புப் பாலம்** (*Arippu Bridge*) அல்லது **தள்ளாடி-அரிப்புப் பாலம்** என்பது, வடமேற்கு இலங்கையில் அருவி ஆற்றுக்குக் குறுக்கே அமைந்துள்ள சாலைப் பாலம் ஆகும். இது 2011 அக்டோபர் 16 ஆம் தேதி முறைப்படி திறந்துவைக்கப்பட்டது.  

இப்பாலம் 258 மீட்டர் (846 அடி) நீளமும் 7.35 மீட்டர் (24 அடி) அகலமும் கொண்டது. 540 மில்லியன் இலங்கை ரூபா (US$4.9 மில்லியன்) செலவில் அமைக்கப்பட்ட இப்பாலக் கட்டுமானத்துக்குப் பிரித்தானிய அரசின் *உருக்குப் பாலத் திட்டத்தின்* கீழ் வழங்கப்பட்ட இலகு கடன் வசதியூடாக நிதி அளிக்கப்பட்டது. அரிப்புப் பாலம், மன்னாரையும் புத்தளத்தையும் இணைக்கும் பி403 சாலையின் ஒரு பகுதியாகும்.
# ஓச்சிறை



**ஓச்சிறை** என்பது கேரளத்தின் கொல்ல மாவட்டத்திலுள்ள கருநாகப்பள்ளி வட்டத்தில் அமைந்துள்ள ஒரு ஊராகும். ஓச்சிறை, குலசேகரபுரம், தழவை, கிலாப்பனை ஆகிய ஊராட்சிகள் ஓச்சிறை மண்டலத்தில் உள்ளன.  
இங்கு புகழ்பெற்ற ஓச்சிறை கோயில் உள்ளது.  
## அரசியல்
இது கருநாகப்பள்ளி சட்டமன்றத் தொகுதிக்கும் ஆலப்புழா மக்களவைத் தொகுதிக்கும் உட்பட்டது.
# வண்ணச் சிறைப்பு



**வண்ணச் சிறைப்பு** (*Color confinement*) அல்லது பொதுவாக **சிறைப்பு** என்பது குவார்க்குகள் போன்ற வண்ண ஊட்டமுற்ற துகள்களைத் தனியாகப் பிரிக்க இயலாது சிறைப்பட்டுள்ள நிகழ்வைக் குறிக்கிறது. எனவே இவற்றைத் தனியாகப் பார்க்கவே முடியாது. குவார்க்குகள் இயல்பாக வன்மன்கள் போல குழுவில் தான் நிலவும். வன்மன்களில் இருவகையுண்டு. ஒருவகை மேசான்கள் ஆகும். மற்றொருவகை பேரியான்கள் ஆகும். மேசானில் ஒரு குவார்க்கும் ஓர் எதிர்குவார்க்கும் அமையும், பேரியானில் மூன்று குவார்க்குகள் இருக்கும்.  

தாய் வன்மனில் இருந்து உள்ளடங்கிய குவார்க்குகளைப் பிரிக்க முடியாது. எனவே தான் குவார்க்கை வன்மன் மட்டத்திலன்றி, தனியாகக் காணவோ ஆய்வு செய்யவோ முடியாது.  

## தோற்றம்
குவார்க்கின் இந்தச் சிறைப்பட்டநிலைக்கான காறணம் சிக்கலானதாகும்;குவைய வண்ண இயக்கவியல் சிறைப்போடு அமையவேண்டும் என பகுப்பாய்வேதும் நிறுவ வில்லை. சிறைப்புக்கான நடப்புக் கோட்பாடு வண்ண ஊட்டமுள்ள விசைதங்கும் பசையன்களால் ஏற்படுவதாகும். மின்னூட்டமுள்ள எவ்விரு மின்துகள்களும் தனித்துப் பிரிவதைப் போல, அவற்றிடையே உள்ள மின்புலம் குறையக் குறைய மின்னன்கள் அணுக்கருவில் இருந்து பிரிந்து கட்டற்ற நிலையை அடைவதைப் போல பிரிந்து விடுதலையாக வெளியேறுகின்றன. ஒரு தனி குவார்க்கு-எதிர்குவார்க்கு இணை பிரிந்ததுமே பசையன் அவற்றிடையே குறுகலான குழல் அல்லது வண்ணப்புலச் சரத்தை உருவாக்குகிறது. இது நேர், எதிர்மின்னூட்டங்களால் ஏற்படும் மின்புலத்தில் இருந்து முற்றிலும் வேறுபட்டதாகும். மின்புலம் சூழ்வெளி யெங்கும் விரிந்து தொலைவு கூடக்கூட அருகிவிடும். அனால் பசையன் புலம் தன் நட்த்தையால் தொலைவைச் சாராத ஒரு வன்புல விசை இரு குவார்க்குகளின் இடையே தொடர்ந்து செயல்படும். இதன் வலிமை ஏறத்தாழ 160,000 நியூட்டன்களாகும். இது 80,000 கிகி பொருண்மையை நொடிக்கு 2 மீட்டர்கள் அளவு முடுக்கத்தை ஊட்டத் தேவைப்படும் விசைக்குச் சமமாகும். .  

துகள் முடுக்கியின் மோதல்களில் நிகழ்வதைப் போல இரு குவார்க்குகள் ஒருநிலையில் தனித்துப் பிரியும்போது ஆற்றலைப் பொறுத்தவரையில், குழல் மேலும் நீள்வதைவிட, தன்னியல்பாக புதிய குவார்க்கு-எதிர்குவார்க்கு இணை தோன்றலே ஏற்புடையதாக அமைகிறது. இந்த விளைவால் துகள்முடுக்கிகளில் குவார்க்குகள் உருவாகியதுமே தனித்தனி குவார்க்குகளைக் காணமுடியாமல், அறிவியலாளர்கள் வண்ணவியலாக நொதுமலான, கொத்துக் கொத்தாக ஒன்றிய மேசான்கள், அடரன்கள், துகள்களை அதாவது "தாரைகளைப்" பார்க்கின்றனர். இந்நிகழ்வு வன்மனாதல் அல்லது துண்டாதல் அல்லது சரம்பிரிதல் எனப்படுகிறது. இது துகள் இயற்பியலில் மிகவும் புரிந்து கொள்ளமுடியாத நிகழ்வாக உள்ளது.  

சிறைப்புக் கட்டம் வழக்கமாக வில்சன் கண்ணியின் செயல்பாட்டு நடத்தையால் வரையறுக்கப்படுகிறது. வில்சன் கண்ணி என்பது ஒருநிலையில் உருவாகியும் ஒருநிலையில் அழிந்தும் தோன்றும் குவார்க்கு-எதிர்குவார்க்கு இணை பின்பற்றும் எளிய வெளிக்காலத் தடமாகும். சிறைப்படாமைக் கோட்பாட்டில் இவ்வகைக் கண்ணியின் செயல்பாடு அதன் சுற்றளவைச் சார்ந்த்ருக்கும். என்றலும் சிறைப்புக் கோட்பாட்டில் மாறாக அதன் பரப்பைச் சார்ந்தமையும். இப்பரப்பு குவார்க்கு-எதிர்குவார்க்கு பிரிதலுக்கு நேர்விகித்த்தில் அமைவதால் விடுபட்ட குவார்க்குகள் அடக்கப்படுகின்றன. மேசான்கள் மட்டுமே நிலவ விடப்படுகின்றன, இது ஒரு கண்ணி மற்றொரு எதிர்த்திசையில் அமைந்த கண்ணியுடன் இணையும்போது கண்ணிகளுக்கிடையே அமையும் பரப்பு மிகச் சிறியதாகி விடுவதால் நிகழ்கிறது.  

## சிறைப்புள்ள படிமங்கள்

## முழுத்திரையுள்ள குவார்க்குப் படிமங்கள்
# பெருநாரை



**பெருநாரை** (*Greater Adjutant*, *Leptoptilos dubius*) என்பது பெயருக்கு ஏற்றபடியே நாரைக் குடும்பத்தைச் சேர்ந்த பெரிய பறவையாகும். இவை ஒரு காலத்தில் தெற்காசியா முழுவதும் (குறிப்பாக இந்தியாவில்) பரவலாக காணப்பட்டன. ஆனால், தற்போது இந்தியாவின் கிழக்கிலிருந்து போர்னியோ வரை காணப்படுகின்றன. இவை இந்தியாவில் குறிப்பிடும்படியாக அசாத்தில் காணப்படுகின்றன. இவற்றின் அலகுகள் மஞ்சள் நிறத்தில் ஆப்புப் போன்ற நான்குபக்க வடிவில் இருக்கும். இதன் நெஞ்சில் ஒரு தனித்துவமான செந்நிறப் பை தனித்த அடையாளமாக உள்ளது. இந்தப் பை மூச்சுடன் சம்பந்தப்பட்ட காற்றுப்பையாகும். இவை சிலசமயம் இறந்த விலங்குகளை உண்ணும் கழுகுகளுடன் இணைந்து உணவு உண்ணும். இவை தரையில் நடக்கும் போது சிப்பாய் போல மிடுக்குடன் நடக்கும்.  

## விளக்கம்
இப்பறவைகள் 145-150 செ. மீ. (57-60 அங்குலம்) உயரம் உள்ளவை. சராசரி நீளம் 136 செ.மீ (54 அங்குலம்) ஆகும். இறகு விரிந்த நிலையில் 250 செ. மீ. (99 அங்குலம்) அகலம் இருக்கும். சிவப்பு நிறமுள்ள கழுத்தும் முடிகளற்ற, செந்நிறத் தலையும் கொண்ட இவற்றின் மேற்புறம் அழுக்குக் கருப்பு நிறத்திலும் கீழ்புறம் அழுக்கு வெள்ளை நிறத்திலும் இருக்கும். இதனுடைய கூடுகளை உயர்ந்த பாறை இடுக்குகளிலோ உயர்ந்த மரங்களின் மீதோ கட்டும்.  

## மேற்கோள்
# சங்குப்பிட்டிப் பாலம்


**சங்குப்பிட்டிப் பாலம்** வட இலங்கையில் யாழ்ப்பாணக் கடல் நீரேரிக்குக் குறுக்காக அமைக்கப்பட்டுள்ள ஒரு சாலைப் பாலம் ஆகும். இது கிளிநொச்சி மாவட்டத்தில் உள்ள சங்குப்பிட்டியையும், யாழ்ப்பாண மாவட்டத்தில் உள்ள கேரதீவையும் இணைக்கின்றது. செறிவான மக்கள் தொகை கொண்ட யாழ்ப்பாணக் குடாநாட்டைத் தலைநிலத்துடன் இணைக்கும் இரண்டு பாலங்களில் இதுவும் ஒன்று.  

## வரலாறு
பிரித்தானியக் குடியேற்றவாத ஆட்சிக் காலத்தில் 1932 ஆம் ஆண்டு சங்குப்பிட்டியையும் கேரதீவையும் இணைத்து ஆழம் குறைந்த யாழ்ப்பாணக் கடல் நீரேரிக்குக் குறுக்காகத் தரைப்பாலம் ஒன்றை அமைக்கத் திட்டம் வகுக்கப்பட்டது. உள்ளூர் மீனவர்களும் உப்பு உற்பத்தியாளர்களும் எதிர்ப்புத் தெரிவித்ததால் இத்திட்டம் முழுமையடையவில்லை. பகுதியாகக் கட்டி முடிக்கப்பட்ட தரைப்பாலம் மக்களால் பயன்படுத்தப்பட்டு வந்தது. இலங்கையில் உள்நாட்டுப் போர் தீவிரம் அடைந்திருந்த காலத்தில், இவ்வழியான போக்குவரத்து அடிக்கடி தடைப்பட்டது.  

உள்நாட்டுப் போர் ஓய்ந்த பின்னர் இவ்விடத்தில் பாலம் ஒன்றைக் கட்டுவதற்கான திட்டம் வகுக்கப்பட்டது. இலங்கை துறைமுகங்கள் பெருந்தெருக்கள் அமைச்சு பாணந்துறைச் சந்தியில் அட்லாஸ் வகை மேம்பாலம் ஒன்றை அமைக்க மேபி அன்ட் ஜான்சன் என்னும் பிரித்தானிய நிறுவனத்துடன் ஒப்பந்தம் செய்திருந்தது. ஆனால், அந்தப் பாலம் பாணந்துறைக்குப் பதிலாகச் சங்குப்பிட்டியில் அமைக்கப்பட்டது. கட்டுமான வேலைகள் 2010 ஏப்ரலில் தொடங்கின. ஏழு அகல்வுகளைக் கொண்ட பாலத்தின் கட்டுமானம் 2010 செப்டெம்பரில் தொடங்கியது. அக்சஸ் எஞ்சினியரிங் என்னும் இலங்கையைச் சேர்ந்த நிறுவனம் கட்டுமான வேலைகளை மேற்கொண்டது. பாலம் எட்டு மாதங்களில் நிறைவடைந்தது. 2011 சனவரி 16 ஆம் நாள் பாலம் முறைப்படி திறந்துவைக்கப்பட்டது.  

இப்பாலம் ஏ-32 எனப்படும் யாழ்ப்பாணம் - மன்னார் நெடுஞ்சாலையின் ஒரு பகுதியாகும். இப்பாலம் கட்டப்படுவதற்கு முன்னர் தலைநிலத்துக்கும் யாழ்ப்பாணக் குடாநாட்டுக்குமான ஒரே சாலைத் தொடுப்பு ஆனையிறவு வழியான பாதையாகும். சங்குப்பிட்டிப் பாலத்தினால், தென்னிலங்கையில் இருந்து யாழ்ப்பாணத்துக்கான பயணத்தில் 110 கிலோமீட்டர் (68 மைல்) அல்லது மூன்று மணி நேரம் குறைந்துவிட்டது.
# சிறுத்த பெருநாரை


**சிறுத்த பெருநாரை** (*lesser adjutant*) என்பது பெருநாரை பேரினத்தைச் சேர்ந்த ஒரு சிற்றினம் ஆகும். இப்பறவைக்குப் பெருநாரையைப்போல் நெஞ்சில் தொங்கும் பை கிடையாது. இதன் முதுகு ஒளிரும் கருமை நிறத்திலும், அடிப்புறம் வெள்ளை நிறத்திலும் காணப்படும். இப்பறவை இந்தியா முழுக்க பரவலாகவும், தென்கிழக்காசியாவிலிருந்து ஜாவா வரையிலும் காணப்படுகின்றது.
# வருங்கால இந்தியா கட்சி


**வருங்கால இந்தியா கட்சி** (*The Future India Party*) (சுருக்கமாக **வ. இ. க.**) என்பது தமிழ்நாட்டில் சென்னை மாநகரில் அமைந்துள்ள ஓர் இந்திய அரசியல் கட்சி ஆகும். இந்தியக் குடியரசின் அனைத்துத் தேர்தல் செயன்முறைகளை நிருவாகம் செய்யும் சுய அதிகாரம் கொண்ட இந்தியத் தேர்தல் ஆணையம் இக்கட்சிக்குச் சுதந்திரமான தனி அரசியல் கட்சியாக அங்கீகாரம் வழங்கியுள்ளது.  
2012 இல் நிறுவப்பட்ட இக்கட்சி சூன் 6, 2013 இல் முறையாக தொடங்கப்பட்டு, 2014 இன் இறுதியில் அதிகாரப்பூர்வமான அரசியல் கட்சியாக இந்திய அரசியலமைப்பின் மக்கள் பிரதிநிதித்துவச் சட்டத்தின் பிரிவு 29A, 1951 இன் படி அங்கீகாரம் பெற்றது. இக்கட்சியின் தலைவர் த. சுபி ஆவார். இந்திய அரசியலுக்குள் படித்த இளைஞர்களைக் கொண்டு வருவதே இக்கட்சியின் முக்கிய இலக்காகும்.  

இக்கட்சியின் தலைவர் சுபி ஆவார், இவர் வானூர்தி பொறியாளர் மற்றும் இளம் சமூக ஆர்வலர் ஆவார், இவர் 2013 அம் ஆண்டில் இருந்து இக்கட்சியின் தலைவராக பதவி வகிக்கிறார்.